CELEX: 62011CN0361
Language: et
Date: 2011-07-08 00:00:00
Title: Kohtuasi C-361/11: Eelotsusetaotlus, mille on esitanud Rechtbank Haarlem (Madalmaad) 8. juulil 2011 — Hewlett-Packard Europe BV versus Inspecteur van de Belastingsdienst/Douane West, kantoor Hoofddorp Saturnusstraat

24.9.2011   
            
            
               ET
            
            
               Euroopa Liidu Teataja
            
            
               C 282/9
            
         Eelotsusetaotlus, mille on esitanud Rechtbank Haarlem (Madalmaad) 8. juulil 2011 — Hewlett-Packard Europe BV versus Inspecteur van de Belastingsdienst/Douane West, kantoor Hoofddorp Saturnusstraat
   (Kohtuasi C-361/11)
   2011/C 282/16
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank Haarlem
   
      Põhikohtuasja pooled
   
   
      Kaebuse esitaja: Hewlett-Packard Europe BV
   
      Vastustaja: Inspecteur van de Belastingsdienst/Douane West, kantoor Hoofddorp Saturnusstraat
   
      Eelotsuse küsimused
   
   
               1.
            
            
               Tuginedes punktis 5.8 toodud kaalutlustele printimis- ja kopeerimiskiiruse osas, palub Rechtbank Euroopa Kohtult juhiseid järgmisele küsimusele vastamiseks: millist tähendust omab asjaolu, et printimis- ja kopeerimiskiiruse määrab sama printimisplokk ning nende funktsioonide kiirus erineb üksnes seetõttu, et kopeerimiseks tuleb enne printimist kõigepealt dokument sisse skaneerida?
            
         
               2.
            
            
               Tuginedes punktis 5.8 toodud vastavatele kaalutlustele palub Rechtbank Euroopa Kohtult selgitust, kas liidetud kohtuasjades C-362/07 ja C-363/07 antud viiteid paberisalvede arvu ja paberisöötja olemasolu kohta tuleb tõlgendada selliselt, et mitme paberisalve ja paberisöötja olemasolu on objektiivsed tunnused, mis toetavad järeldust, et tegemist on pigem kopeerimisseadmega, mitte printeriga?
            
         
               3.
            
            
               Tuginedes punktis 5.9 toodud kaalutlustele kõnealuste seadmete peamise laadi hindamise küsimuses, ning võttes arvesse kriteeriume, mille 20. mai 2010. aasta otsuses sõnastas Cour d’appel de Paris samalaadsete seadmete puhul nagu käesolevas asjas, palub Rechtbank Euroopa Kohtult üksikasjalikumaid juhiseid järgmises küsimuses: kas keskse printimisploki (printimisseadme) väärtus ja kaal tuleb omistada printimis- või kopeerimisfunktsioonile ja kas skanneri väärtus ja kaal tuleb täiesti, osaliselt või ei tule seda üldse kopeerimisfunktsioonile omistada?
            
         
               4.
            
            
               Kas — tuginedes punktides 5.11 ja 5.14 toodud Rechtbank’i kaalutlustele — on määruse nr 1031/2008 (1) KN-koodi 8443 31 91 kohane 6 %-line tollimaksu määr kehtiv MFP-de puhul, mis tuli vastavalt Euroopa Kohtu selgitustele liidetud kohtuasjades C-362/07 ja C-363/07 klassifitseerida KN-koodi 8471 60 20 alla, kui need imporditi enne 1. jaanuari 2007?
            
         
      (1)  Komisjoni 19. septembri 2008. aasta määrus (EÜ) nr 1031/2008, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 291, lk 1).